Diari Oficial de la Generalitat Valenciana


Sumari del DOGV 5981, del 25-03-2009 (2009/3101)

Aprovació del projecte de condicionament i millora de la plaça de la Mare-selva, al nucli urbà de Bacarot.
----------------------------------------------------------------------------------------------------------

### Dades del document

Número de DOGV
:   5981

Data del DOGV
:   25-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3101


Data del document
:   09-03-2009

Organisme emissor
:   Ajuntament d'Alacant

Tipus de document
:   Informació Pública

Anàlisi jurídica

 Descriptors 

:   * Alacant
    * administració local
    * pla d'urbanisme

Aprovació del projecte de condicionament i millora de la plaça de la Mare-selva, al nucli urbà de Bacarot. [2009/3101]  
La Junta de Govern Local, en la sessió del dia 15 de desembre de 2008, va adoptar, entre altres, l'acord següent:  
«5. Aprovació del Projecte de Condicionament i Millora de la Plaça de la Mare-selva, al Nucli Urbà de Bacarot».  
S'informa de l'expedient tramitat en relació amb l'epígraf que precedeix, els antecedents i raonaments del qual figuren, resumits, tot seguit.  
La Gerència Municipal d'Urbanisme ha redactat el Projecte de Condicionament i Millora de la Plaça de la Mare-selva, al Nucli Urbà de Bacarot, que té com a objecte definir i valorar les obres necessàries per a dotar este espai urbà de les condicions adequades per a l'ús lúdic i d'esbarjo i estada.   
Segons el projecte, «L'actuació que es projecta preveu la reforma i rehabilitació de la pista poliesportiva amb els seus elements adjunts (escenari i caseta de telecomunicacions), la reordenació de l'entorn (pineda, zona de jocs infantils i vetlador del restaurant El Noi) i la urbanització integral de l'espai esmentat per a l'ús de vianants i d'estada, amb la renovació de les infraestructures existents d'aigua potable, enllumenat i soterrament d'una línia aèria de baixa tensió que travessa la zona d'actuació i serveix de connexió elèctrica al col·legi públic».  
El pressupost global de licitació ascendeix a la quantitat de 152.277,42 euros.  
El termini d'execució de les obres és de tres mesos.  
El projecte es va exposar al públic per mitjà d'un decret de l'Alcaldia, de data 23 de setembre de 2008, i se'n va inserir un edicte en el periòdic Información de 31 d'octubre de 2008, en el Diari Oficial de la Comunitat Valenciana número 5884, del dia 3 de novembre següent, i al tauler d'anuncis municipal.   
Durant el període expositiu no s'han presentat al·legacions.  
Pertoca, en conseqüència, aprovar el projecte, de conformitat amb el que estableix l'article 152 de la Llei 16/2005, de 30 de desembre, de la Generalitat, Urbanística Valenciana, sent competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer  
Aprovar el Projecte de Condicionament i Millora de la Plaça de la Mare-selva, al Nucli Urbà de Bacarot.  
Segon  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana.   
Cosa que es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, amb l'advertiment que contra l'acte esmentat, que posa fi a la via administrativa, i davant de l'òrgan que el va dictar, s'hi pot interposar, per un escrit adreçat a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptadors -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.  
Este edicte substitueix al que es va inserir en el Diari Oficial de la Comunitat Valenciana, número 5967, de data 4 de març del 2009, que anunciava el tràmit d'informació pública del Projecte de Condicionament i Millora de la Plaça de la Mare-selva, al Nucli Urbà de Bacarot. Esta inserció es va deure a un error, que s'esmena per mitjà d'esta publicació.  
Alacant, 9 de març del 2009.- L'alcaldessa: Sonia Castedo Ramos. El vicesecretari: Germán Pascual Ruiz-Valdepeñas.